Chorvoq GES
41°37′44″N 69°57′57″E﻿ / ﻿41.62889°N 69.96583°E﻿ / 41.62889; 69.96583 Chorvoq GES (GES-6) – Chirchiq daryosida, Toshkent viloyati Boʻstonliq tumani Xoʻjakent qishlogʻi yaqinida joylashgan. Oʻrta Chirchiq GESlar kaskadi tarkibiga kiradi. GESda umumiy quvvati 620,5 MVt boʻlgan 4 gidroagregat oʻrnatilgan. GES qurilishi 1963-yilda boshlangan. 1970-yil 1-dekabrda quvvati 150 MVt boʻlgan radial turbinali 1-gidroagregat, 1972-yilda oxirgi – 4-gidroagregati ishga tushirilgan. GESdan 220 kV li uzatish liniyalari orqali sanoat korxonalari elektr quvvati bilan taʼminlanadi. Oʻrta Osiyo „Energiya“ birlashgan energetika tizimiga ulangan. 2003-yilda 2470,1 mln. kVtsoat elektr energiyasi ishlab chiqarilgan. Stansiyaga davlat nomidan „Oʻzbekgidroenergo“ AJ egalik qiladi.